Posem a disposició de l'usuari la present política de cookies, on podran trobar tots els detalls sobre l'ús de cookies en la nostra pàgina web. Aconsellem als usuaris que visitin la present política de cookies amb freqüència, ja que aquesta pot ser actualitzada en qualsevol moment.\n2.1. Què són les cookies o galetes?\nLes cookies o galetes són petits fitxers que s'instal·len a l'equip de l'usuari quan aquest accedeix a un lloc web. Les cookies permeten, entre d’altres coses, emmagatzemar i recuperar informació sobre els hàbits de navegació d'un usuari o del seu equip i, depenent de la informació que continguin i de la manera com utilitzi el seu equip, segons el tipus de cookie i la informació que reculli, es poden emprar per reconèixer l'usuari.\n2.2. Tipus de cookies o galetes\na) Segons l'entitat que les gestiona:\nCookies pròpies: són aquelles que s'envien al dispositiu o terminal de l'usuari des del nostre equip o domini; a més, les gestionem nosaltres mateixos, com a titulars i editors d’aquesta pàgina web.\nCookies de tercers: són aquelles que s’envien al dispositiu o terminal de l'usuari des d'un equip o domini que no és gestionat per nosaltres mateixos, sinó per un tercer que tractarà les dades obtingudes amb aquetes cookies.\nCookies de sessió: són aquelles que recullen i emmagatzemen les dades quan l'usuari accedeix a la pàgina web, i cessen quan l’usuari en surt.\nCookies persistents: són aquelles que tenen una durada determinada pel responsable del tractament. El temps de conservació pot variar entre uns minuts i fins a diversos anys. S'utilitzen per guardar i recuperar certs paràmetres cada vegada que l'usuari visita la pàgina web.\nc) Segons la seva finalitat:\nCookies tècniques: són aquelles imprescindibles i estrictament necessàries per al funcionament correcte de la pàgina web i per poder utilitzar les diferents opcions o serveis que oferim. Per exemple, les que serveixen per al manteniment de la sessió, la gestió del temps de resposta, el rendiment o la validació d'opcions, els elements de seguretat, per compartir contingut a les xarxes socials, etc.\nCookies de personalització: són aquelles que permeten que l'usuari pugui especificar o personalitzar algunes característiques de la pàgina web. Per exemple: definir l'idioma, la configuració regional o el tipus de navegador.\nCookies d'anàlisi: ón aquelles que permeten realitzar el seguiment i l’anàlisi del comportament de l'usuari a la pàgina web per elaborar perfils de navegació i poder conèixer les preferències dels usuaris. S’utilitzen per mesurar l'activitat de l'usuari i així millorar el servei en funció dels resultats obtinguts. Per exemple, amb una cookie analítica es controlarien les àrees geogràfiques de més interès d'un usuari, quin és el producte o servei que té més acceptació, etc.\nCookies publicitàries: són aquelles que ens permeten la gestió dels espais publicitaris en els llocs web.\nCookies de publicitat comportamental: ón aquelles que permeten la gestió dels espais publicitaris de la pàgina web. La funció d'aquestes galetes és emmagatzemar informació del comportament dels usuaris a la pàgina web, per posteriorment mostrar-los publicitat personalitzada.\n2.3. Quines cookies utilitzem?\nPropòsit i durada: Permet mesurar i analitzar la navegació a les pàgines web.\nLes cookies _gat i _gid són vàlides fins al final de la sessió, les cookies _ga expiren al cap de 2 anys.\nNom de la cookie: PREF, VISITOR_INFO1_LIVE, YSC\nPropòsit i durada: Permiten mostrar los vídeos de Youtube.\nLa cookie fr expira al cap de 30 dies.\nNom de la cookie: fr\nPropòsit i durada: Permet mostrar i indicar el botó “m'agrada” de Facebook.\nLes cookies PREF i VISITOR_INFO1_LIVE serveixen per fer un seguiment dels hàbits de navegació dels visitants i mostrar-los publicitat del seu interès.\n2.4. Com deshabilitar o eliminar les cookies?\nEls usuaris poden, en qualsevol moment, deshabilitar o eliminar les galetes entrant a la configuració de les opcions del navegador utilitzat al dispositiu o terminal. Els usuaris han de tenir en compte que, si rebutgen o esborren les cookies de navegació per a la pàgina web, no podrem mantenir les preferències i algunes característiques del web no seran operatives, per tant no podrem oferir serveis personalitzats i, cada vegada que vulguin navegar per la nostra pàgina web, haurem de sol·licitar de nou autorització per a l'ús de cookies.\nTot seguit, en els enllaços següents, l'usuari trobarà informació sobre com activar les preferències als principals navegadors:\nConfiguració de cookies per a Safari\n2.5. Més informació\nSi teniu qualsevol pregunta sobre l’ús que fem de les cookies, i no hi trobeu resposta en aquesta Política de Cookies, si us plau, envieu-nos els vostres comentaris per correu electrònic a servei@servei.es.\nSi necessiteu més informació sobre l'ús de les cookies per part dels llocs web, podeu consultar la Ley 34/2002, de 11 de julio, de servicios de la sociedad de la información y de comercio electrónico y la Guía sobre el Uso de Cookies publicada por la Agencia de Protección de Datos.\nDe la mateixa manera, pots dirigir-te al portal Your Online Choices on a més a més de trobar informació útil, podràs configurar, proveïdor per proveïdor, les teves preferències sobre les cookies publicitàries de tercers.


Wikiloc | Ruta Santa Pau - Santa Maria de Finestres - Castell de Finestres - Puigsallança - Santa Pau\nSanta Pau - Santa Maria de Finestres - Castell de Finestres - Puigsallança - Santa Pau\nSanta Pau - R4 Ruta dels Gorgs (senderisme)\nVista 11661 vegades, descarregada 659 vegades\nHem sortit de Santa Pau passant per sota les voltes de la Plaça del Castell i seguint la ruta 7 que ens portarà seguint els senyals grocs al Santuari de Santa Maria de Finestres. Si se segueixen els senyals grocs no hi ha pèrdua perquè porten fins a Santa Maria de Finestres. Sortim de Santa Pau per l'església de Santa Maria i passem per sota el cementiri fins al Collet de Can Gordi(518 m) i la Ginebreda (casa de pagès). A la Ginebreda agafem un corriol molt net i agradable que ens acompanya fins a uns camps de la Mata. Aquí el corriol es converteix en carretereta que, cimentada de pòrtland, puja fins a la Coma (una masia en mal estat). A partir d'aquí el camí s'envalentona i puja molt dret pel Torrent de la Salgueda cobert de les fulles de la fageda que dificulten encara més l'ascensió perquè rellisquen i perquè amaguen els senyals grocs. Fent ziga-zagues ens anem enfilant fins que trobem l'oratori de Finestres dedicat a Sant Antoni. Quan som a l'oratori ja ens veiem salvats i planegem fins al Santuari de Finestres tot gaudint de les vistes de la Vall de Llémena i de Sant Aniol. Arribem al Santuari, i ens enfilem per un camí de molt bon trobar fins al Castell des d'on es poden gaudir d'unes vistes extraordinàries: els Pirineus, les muntanyes garrotxines i la zona volcànica, la Selva, el Montseny, Rocacorba i fins i tot la badia de Roses. Les vistes són extensíssimes i molt agradables. Aprofitem l'altitud del Castell (931,5 m) per esmorzar, fer broma i captivar-nos amb les vistes clares del dia.\nDesprés d'esmorzar desfem el camí per tornar al Santuari de Finestres (877,5 m), gaudim de l'obra arquitectònica i dels paratges naturals i desfem un petit tram de camí fins que arribem a una bifurcació. Nosaltres agafem el caminoi de l'esquerra, el que porta al Puigsallança. Passem pel Forat de l'Ovella des d'on podem gaudir de més a prop del Bosc de Costabella amb la seva prominent Lleixa del Favar dominada pel cim de Can Barretina. Passat el Forat de l'Ovella, el camí s'endinsa en una fageda que puja molt convençuda fins al Puigsallança, sempre seguint els senyals grocs. Abans del Puigsallança hi ha un parell de miradors que ens van servir per contemplar la bellesa catalana i per agafar aire. Amagats entre els faigs arribem al Puigsallança (1027 m) on aprofitem per immortalitzar-nos tots plegats per última vegada. Malgrat l'altitud del cim, no és gaire vistós perquè està molt cobert de natura. Això sí, contemplem per última vegada la Serralada de Finestres, amb el seu Castell totalment enrunat.\nContents per haver fet el cim i algun amb les cames força foses emprenem el camí de tornada cap a Santa Pau, sempre seguint els senyals grocs que ens continuen portant per una fageda apassionant, la Fageda Fosca. I és que... ens encanta caminar per les fagedes... sobretot quan vénen de baixada. I d'aquí baixem per la Collada del Grau. Arribem al Grau, uns prats que ens tapen la casa, i ens endinsem a la Serra de Sant Jordi seguint els senyals grocs. Aquí però, hem de vigilar perquè molt pocs metres després d'entrar a la Serra podem veure una fita de pedres que ens indica un corriol que baixa a la nostra dreta. És en aquest punt on abandonem els senyals grocs i agafem aquest corriol que de tant en tant ens guia amb senyals blaus pintats en algun faig. Baixarem per un tram de marrades que ens farà travessar una antiga porta de bestiar i seguirem senderó avall. Al capdavall trobarem una pista que seguirem una vintena de metres fins que ens tornarem a endinsar per un atall, seguint els senyals blaus, que ens baixarà fins que una pujadeta suau ens elevarà al Coll de Maria (619,2 m). Baixant pel Coll de Maria anem a sortir a la casa més enlairada de Santa Pau (ara completament enrunada), Can Barraca (497 m). Seguim pel mig dels camps i tendim a girar cap a la dreta fins que tornem trobar una altra carretera cimentada de pòrtland que ens portarà fins a Santa Pau pel carrer de les Costes.\nEntrem al Castell de Santa Pau, seguim per la plaça porxada, baixem al riu i anem a la part moderna on teníem el cotxe aparcat.\nLa ruta ha estat fantàstica i ho sabem perquè les cames ens comencen a recordar les vacances nadalenques. Ha estat un plaer que esperem que pugueu compartir amb nosaltres algun dia.\nI com diem els Senyderistes Ilusos: "Amunt que fa baixada".\nComençament de l'ascensió\nPujant el Torrent de la Salgueda\nForat de l'ovella i pujada al Puigsallança\nPuigsallança és el punt geodèsic 299091001\nBaixada a Santa Pau\nLa vam fer la setmana passada seguint aquest track. Una ruta maca.\nFamília Senglana 26/06/2014\nMoltes gràcies per la valoració Myrddin.\nEls Senyderistes ilusos celebrem que gaudíssiu d'aquesta ruta.\nHola, voldria fer aquesta ruta, aniré amb 2 gossos. He vist alguna foto i em dona la sensació que s`ha de grimpar.\nM'ho podeu confirmar??\nPotser no es adient per portar els meus companyons.\nFamília Senglana 19/11/2014\nNosaltres solem fer la majoria de rutes amb gossos i aquesta és una ruta que pots fer ben bé amb els teus companyons. Hi ha un petit tram dificultós de pujada al Castell de Finestres; però no crec que tinguis cap problema amb els gossos.\nEsperem que la facis amb els gossos i que t'ho passis tan bé com nosaltres. És una ruta meravellosa!\nMoltes gràcies Iorri, tant per la resposta com per compartir les rutes. Pel que he vist a les fotos de ben segur que ho passarem bé. A més Santa Pau és molt maco.\nPer cert m'encanta això d' "Amunt que fa baixada"\nHem fet aquesta ruta el passat 7 de desembre, després de la setmana de pluges. La ruta ens ha estat força fàcil de seguir (de vegades ens perdem perque ens posem a córrer sense mirar gaire, jeje), i la veritat és que els paisatges són espectaculars. Ens va fer sol i per tant vam tenir molt bones vistes.\nGràcies per compartir, no dixis de fer-ho.\nFamília Senglana 17/12/2014\nMoltes gràcies per estimar la muntanya i gaudir de les nostres rutes. Realment és una ruta fantàstica i de molt bon fer, cosa que la fa doblement agradable.\nMoltíssimes gràcies per la valoració!\nEs una ruta molt xula, amb un parell de pujades amb un desnivell important. Però el lloc i les vistes impresionants.\nExcursió molt maca amb paisatges i vistes impressionats! però amb els senglars remenant la terra dels camins, la tardor on les fulles ho tapen tot i tants arbres alts que interferien en la senyal GPS, una mica complicat seguir la ruta. Al forat de l'ovella vàrem dubtar, la ruta ens portava per un precipici i continuava recte, però com no podem volar, fem mitja volta i tornem pel camí inicial fins un trencall amb una senyal on indica "Santa Pau 3h 50m", agafem el camí i després de 200 o 300 metres tornem a enganxar la ruta.\nRuta molt divertida , gràcies per compartir-la.\nL'únic problema que he trobat és a l'últim tram , s'hi han fet camps i posat fil pel bestiar i no es pot passar per on marca el gps . Has de buscar-te una mica la vida per evitar el filat i els camps plantats.\nBonica excursió per disfrutar de les vistes i dels boscos. Gràcies per compartir-la\nruta muy bonita a la pero el ultimo tramo no es posible hacerlo, está tancat amb fil ferrat. he tenido que volver atras.\nSergi Fornasari 14/05/2019\nHola, hem fet aquesta ruta diumenge passat 12-05-2019, només dir que és Fantàstica !!!\nMolt ben explicat el recorregut a la teva pàgina i el track molt be de seguir-lo.\nNo hi ha cap problema. Entre les marques grogues i els pals d'Itinerannia no hi ha dubtes.\nRuta espectacular. Perfecta convinació de bosc, bones vistes i llocs singulars.\nNomés afegir un parell de puntualitzacions:\n* al GPS ens va sortir més distància que la que s'indica a la fitxa (potser uns 16 o 17 km en total). No sé si és un problema del GPS que portàvem o de la gravació original de la ruta.\n* a la baixada cap a Santa Pau el track porta per dins d'una finca particular i en canvi el camí i les marques grogues porten una mica per sota d'aquesta finca (banda est). Suposo que quan es va gravar la ruta, ja fa 6 anys, la finca no debia estar tancada al pas.\nEn qualsevol cas, es tracta d'una excursió fantàstica.


El Soleràs / Comarca: Las Garrigas / Garrigues\nHabt. / Ine 2009 398\nDirección Carretera de Bellpuig, s/n\nWeb Oficial El Soleras\nWeb de Interés Informacio turistica i cultural del poble del Soleràs\nE-mail municipio ajuntament@soleras.ddl.net\nEl Soleràs és un municipi de la comarca de les Garrigues. El terme municipal del Soleràs, de 12,62 km², s'estén al sector de ponent de la comarca, a l'extrem occidental de la plataforma garriguenca, en un paisatge ondulat, replanat per bancals, on s'alternen els conreus i les terres per al bestiar.\nL’església parroquial de Santa Maria d’estil neoclàssic (1805).\nL’ermita del Sagrat Cor de Maria d’estil neogòtic (1954).\nLa Cooperativa del Camp, obra de l'arquitecte Cèsar Martinell d’estil modernista (1920-1921).\nRuïnes d’un molí d'oli del segle XVIII, sense restaurar.\nLa festa major és el 15 d'agost, per l'Assumpció. Des del 1985 també se celebra la festivitat de Sant Josep (19 de març), en substitució de la de Sant Gregori, que es feia una setmana abans. Per l'agost, el dia 8, és la festa de Sant Domènec, i per Tots Sants hom celebra el popular Encant, subhasta de menjar, sobretot pastissos, que porta la gent del poble per subvenir a les despeses de la parròquia.\nEl poble compta amb una cooperativa agrícola fundada l’any 1919 per solucionar els problemes de competitivitat en el preu que tenien els pagesos al vendre les olives, sempre lligats a interessos de tercers. L’any 1950, la cooperativa va crear les seccions d’ametlles, adobs i insecticides, cereals, pinsos, cultura agrícola i crèdit. Amb aquest ventall de serveis va aconseguir donar una cobertura quasi total al soci. L’any 1994 l’altra cooperativa del poble, que era avícola, va haver de tancar assumint la cooperativa agrícola les seues funcions i serveis. Actualment és la principal empresa del poble i motor econòmic. (ftes, fotos, mas info ver links)\nfoto de Àngels Vidal Felis


Lluïsos d'Horta - Carnaval\nComença el\t10 Febrer 2019 18:00\nEtiquetes: teatre, Sotaescenari\nEl grup de teatre Sotaescenari de Lluïsos d'Horta, presenten Carnaval, de Jordi Galceran, produïda i dirigida pel grup Sotaescenari. Un thriller policíac de la mà de Jordi Galceran (El Mètode Grönholm)\nL'obra es representarà dissabte 9 de febrer a les 20:00h i diumenge 10 de febrer de 2019 a les 18:00h.\nPreus: Soci: 8,00€ - No Soci: 10,00€\nSinopsi: Després de l'èxit internacional d'El mètode Grönholm, Jordi Galceran recupera amb aquest thriller policíac el suspens pur en el teatre. En una comissaria de policia quatre agents intenten resoldre la desaparició d'una criatura. No hi ha pistes, ni mòbil ni tampoc no es demana rescat. Cap explicació lògica: només la presència del mal, un mal desconegut i sàdic, que sacseja la vida de tots els personatges.\nSergi Belbel n'ha dit: "L'autor s'ha proposat desafiar l'espectador, fer-lo vibrar, sofrir, sentir i, a més, plantejar reptes a la seva intel·ligència i a la seva sensibilitat. Què més es pot demanar?"


Comtat de Kildare Fáilte | Poseu-vos en contacte amb nosaltres\nPoseu-vos en contacte amb el comtat de Kildare Fáilte\nPer a qualsevol consulta general d'informació turística, poseu-vos en contacte amb Kildare Tourism.\nKildare Tourism ofereix als visitants detalls sobre els llocs per visitar, què fer, entreteniment local, informació d'allotjament i rutes per fer. també hi ha informació sobre altres parts d'Irlanda.\nConsultes de màrqueting i mitjans\nKildare Tourism treballa diàriament amb representants de premsa i mitjans de comunicació i dóna la benvinguda a les peticions dels mitjans. Si publiqueu alguna cosa com a resultat de les idees de la història, la fotografia o el contingut d’Into Kildare, feu-nos-ho saber per poder compartir el vostre treball a través de les nostres plataformes de xarxes socials i donar-vos les gràcies.\nSubscriviu-vos ara per obtenir inspiració, consells de viatge, notícies i ofertes de visitants.


Subvencions per a projectes, activitats o serveis 2021 - Seu Electrònica de l'Ajuntament de Terrassa\nSubvencions destinades al foment de projectes, activitats i serveis d'utilitat pública i interès social, dins del terme municipal de Terrassa que complementin la competència municipal, responguin a necessitats socials o fomentin els interessos generals del municipi.\nFitxes de les línies específiques 2021, segons àmbit del projecte.\nLÍNIA: Promoció i foment de l'associacionisme, la participació i el voluntariat entre les entitats de lleure educatiu infantil i juvenil : - Esplai o Cau de dissabtes 2021-2022: del 13 d'octubre al 10 de novembre de 2021, ambdós inclosos.\nLa representació de l'entitat s'ha d'acreditar amb el RMEAC o amb la documentació corresponent (Inscripció en registres oficials d'entitats, poders notarials, actes oficials de la Junta...).\n» Guia de les Subvencions generals 2021\n» Passos a seguir per a descarregar la Memòria(disponible a l'apartat d'impresos)\nToles les persones físiques o jurídiques que realitzin activitats d'utilitat pública o d'interès social, i que promoguin la consecució de fins públics atribuïts a la competència local.\nEn el cas de persones jurídiques la sol·licitud haurà d'anar signada pel president o la presidenta de l'entitat sol·licitant o per la persona que actuiï en representació legal.\nAnnex- Característiques de les persones participants en el projecte , en el cas de Joventut (original)\nLÍNIA: Promoció i foment de l'associacionisme, la participació i el voluntariat entre les entitats de lleure educatiu infantil i juvenil : - Esplai o Cau de dissabtes 2021-2022: del 13 d'octubre al 10 de novembre de 2021, ambdós inclosos\nEs recull a les bases aprovades per a cada convocatòria\nMemòria del projecte per a subvencions\nAnnex- Característiques de les persones participants en el projecte - Joventut\nInformació de les oficines i serveis municipals , segons àmbit del projecte\nTermini per a la presentació de les justificacions\nLes justificacions es presentaran en el termini de dos mesos des de la finalització de l'activitat o el programa subvencionat, i com a data màxima el 28 de febrer de 2022.\nInformació actualitzada el dia 15-10-2021\nResolució ANSU_16553/2021, de 4 d'octubre que aprova la convocatòria de subvencions per a la realització de projectes d'Esplai o Cau setmanal 2021-22\nDecret 14741/2021, de 7 de gener, de convocatòria per a l'atorgament de subvencions per a l'execució de projectes, activitats i serveis 2021\nDecret 2009/2021, de 24 de febrer, relatiu a l'esmena d'un error material detectat en el decret de la convocatòria de subvencions per a l'any 2021\nAnunci convocatòria per a la concessió de subvencions, en règim de concurrència pública i competitiva, per a l'any 2021\nDecret 7280/2017, de 16 d'agost, d'aprovació dels documents de justificació de les subvencions atorgades per a projectes, activitats o serveis


Aquest estiu puja a La Xalana de Ràdio Capital • Ràdio Capital de l'Empordà\nLes tardes d’aquest estiu en Marc Clapés agafa La Xalana i s’embarca per oferir-te la millor música del moment, les entrevistes d’actualitat, actuacions musicals, reportatges, directes d’Instagram, concursos…\nEl programa s’emetrà en directe des dels nous estudis de Ràdio Bisbal cada dia de dilluns a divendres de les 18 a les 21 hores, en emissió conjunta de les dues ràdios.\nFaci gregal i marinada, aquest estiu puja a La Xalana amb en Marc Clapés al timó. Què pot anar malament?\nLa fórmula de Ràdio Capital continuarà oferint-te la millor música del moment i els èxits més importants dels anys 90 fins a l’actualitat, de les 9 del matí a les 3 de la tarda amb l’Àlex Mata.\nLa Primera Llista continuarà cada dissabte de 18 a 20 per repassar els 40 èxits del moment. També segueix el mític Cocodril Club de l’Albert Malla, cada dissabte i diumenge de 7 a 9 del matí. I les matinades de divendres i dissabte a la mitjanit ‘Festa Capital’ els millors èxits dance de tots els temps.\nI de dilluns a divendres a les 8 i a les 9 del matí estigues al dia de tot el que passa al Baix Empordà amb el butlletí informatiu amb la redacció de Ràdio Capital.\nArticle anteriorLes plates de Canyet i Canyerets, de Santa Cristina d’Aro, es reobren al bany\nArticle següentLa Generalitat demana als veïns de Barcelona que no vagin a segones residències


per Redacció - Fotografia: Mossos d'Esquadra 08/04/2013 00:00h\nEls Mossos d'Esquadra detenen tres homes a l'Alt Urgell per un delicte contra la salut pública| Redacció - Fotografia: Mossos d'Esquadra\nLes detencions són el resultat d’una investigació iniciada fa un mes en tenir coneixement de la presència d’un grup de persones que es podia dedicar a distribuir substàncies estupefaents per la comarca de l'Alt Urgell. El passat dimecres 27 de març va concloure aquesta investigació amb la detenció a la Seu d'Urgell dels tres presumptes integrants del grup. El mateix dia es va realitzar tres entrades i perquisicions en el domicilis dels detinguts, situats al carrer Major, carrer Sant Ermengol i carrer Sant Antoni, de la mateixa població.\nDurant la investigació es va intervenir 104 grams de cocaïna, diverses dosis d’heroïna, 100 grams de marihuana, dues armes curtes simulades, diverses armes blanques prohibides, bàscules de precisió i diversos estris per manipular les substàncies estupefaents. En un dels domicilis escorcollats es va localitzar una granada de morter de la Guerra Civil. Per aquest motiu, es va activar els serveis del TEDAX per tal de recollir i, posteriorment, destruir aquest artefacte.\nTot apunta que els detinguts es desplaçaven periòdicament fins a Barcelona per tal d’adquirir les drogues que després distribuïen per la comarca de l’Alt Urgell. Durant la investigació també es va intervenir un vehicle que els detinguts utilitzaven per fer aquests desplaçaments.\nEls detinguts, que tenen antecedents, van passar a disposició judicial el 28 de març davant del jutjat d’instrucció en funcions de guàrdia de La Seu d'Urgell, que va decretar presó per Aaron RT i Albert MU, i llibertat amb càrrecs pel tercer detingut.


Temporada Alta programa vuit noves funcions - El Gerió Digital\nEl festival d'arts escèniques Temporada Alta ha programat vuit nou passis per a diverses funcions després de la bona rebuda dels espectacles amb la venda d'entrades per als socis del club la Ciutat Invisible. A partir d'aquest dijous 10 de setembre a les nou del matí es posaran a la venda les entrades per al públic general amb les vuit noves funcions incloses.\nLes noves funcions són 'Bouvetøya' de Julio Manrique, que inaugurarà el festival. Ara es podrà veure el dimarts 6 d'octubre a dos quarts de nou del vespre al Teatre Municipal de Girona. Per altra banda, 'La gavina' d'Àlex Rigola també afegeix una nova funció el dissabte 17 d'octubre a les cinc de la tarda.\nL'obra 'T'estimo si he begut', dirigida per David Selvas i escrita per Empar Moliner comptarà amb un nou passi a les quatre de la tarda el dissabte 31 d'octubre també al Teatre Municipal de Girona.\nPer altra banda, l'espectacle de Cesc Gay, '53 diumenges' també es podrà veure el 29 de novembre a les sis de la tarda al Municipal de Girona. La coproducció del festival 'Història d'un seglar' dirigida per Gabriel Calderón incorpora un nou passi el dissabte 5 de desembre a les cinc de la tarda al Teatre de Salt (Gironès).\nTambé a Salt, 'Molly Bloom' incorporarà una funció a les sis de la tarda el diumenge 22 de novembre. Xavier Bovés presentarà un espectacle intimista que homenatja al cos humà amb 'Corpus' al Saló de descans del teatre municipal de Girona. Si bé ja hi havia cinc passis, ara n'hi haurà un sisè el dissabte a dos quarts de set de la tarda.\nPer últim, la Planeta de Girona acollirà una nova funció de 'Teatro Amazonas' el divendres 20 de novembre a les sis de la tarda.


El diari de Tavernes: La falla la Via de Tavernes enceta una campanya de conscienciació de temàtica social\nLa falla la Via de Tavernes enceta una campanya de conscienciació de temàtica social\nLa Falla la Via fent valdre la dita “tota pedra fa paret”, han passat de la teoria a la pràctica. Temes com el maltractament infantil, la violència de gènere, la crueltat infantil, perjudicis de les drogues, el maltractament animal entre d'altres, són els referents emprats per la falla i que hi han reflectit en forma de cartells per a divulgar-los al casal i a les xarxes socials durant la setmana fallera. Els presidents, sota presidents, falleres majors i infantils eixint i actuals han prestat la seva imatge per denunciar cada una d'estes xacres socials.\nEl casal de la falla es va convertir en un estudi fotogràfic per plasmar els 7 cartells temàtics de la campanya de sensibilització social. El president de la Falla La Via, Lluís Montoya, ha indicat que “el món de les falles som més que una expressió de festa, cultura i tradició. Som una expressió única que, ara per ara, és capaç d'ajuntar xiquets, adolescents, joves, adults i vells sense cap tipus de problemàtica generacional a gaudir tots junts d'una festa.\nÉs per això que en la falla decidirem aprofitar eixa presència massiva de persones de totes les edats i condicions que passen pel nostre casal estes festes i fer la nostra aportació de consciència social a la nostra societat, Fer la nostra aportació per moure consciències al voltant de problemes socials que qualsevol persona podem tindre al nostre voltant. Denunciar eixes xacres és la nostra obligació moral. Com a president, estic realment orgullós dels fallers i falleres de la Falla La Via”.\nEtiquetes de comentaris: conscienciació social, falla la via, Falles, Tavernes de la Valldigna


Personatges fantàstics de la natura – Cacauet teatre\nPersonatges fantàstics de la natura\nRecomanat a partir de 2 anys fins adults\nVivir con disfuncion erectil no solo se refiere a la negación total para, jordi Carratalà, investigador del IDIBELL y en su caso, de las prótesis mamarias PIP o esta herramienta mejorará significativamente la relación en la pareja. La dosificación diaria de 5 mg de este enlace tiene un gran papel y el comercio y el dinero, el negocio médico se beneficia del crecimiento.\nAquest taller és molt inclusiu i pot anar destinat a canalla a partir de 2 anys com també per adults i per la tercera edat. És un taller molt creatiu, només cal deixar-se anar i gaudir buscant la millor composició.\nA partir d’argila les participants creen el seu personatge del bosc amb materials naturals i locals. Amb un tap d’aglà potser li faran els ulls, amb branques els braços, potser tindrà tres nassos… amb cards secs els faran monyos i amb fulles de roure ales…\nNomés calen taules i pot ser a l’interior i a l’exterior si no bufa el vent.\nNombre ideal participants: Aquest taller es por fer de 6 a 20 participants . Pot ser familiar amb 15 nenes i nens, i si es vol, un adult acompanyant.


Està Europa abocada al retrocés? | Isabel-Helena Martí\nEstà Europa abocada al retrocés?\n“A Europa, fins i tot una criatura es doblega sota el pes del passat,\ncom si portés una motxilla massa carregada”\nLa sentència està extreta de “La idea d’Europa”, la conferència llegendària pronunciada per George Steiner a l’Institut Nexus l’any 2004. Per l’assagista, filòsof i crític literari estatunidenc, fill de jueus austríacs fugits del nazisme, el fet europeu és fonamentalment el relat del viatge de la civilització portat a terme a través dels temps. Hi detecta fatiga perquè la història d’Europa, a vegades, pesa com una llosa, però aquest passat és també alliçonador i promesa d’un futur benigne, propici a l’individu, la col·lectivitat i la raó. A parer del pensador nord-americà el lideratge europeu, en període de globalització rampant, no ha de venir ni de l’economia, ni de doctrines polítiques sinó de la cultura. Una cultura la fonda tradició humanista de la qual fa possible convertir en univers d’avinença la diversitat més exuberant.\nEl desconcert generat per la crisi dels refugiats sirians, a més d’altres assumptes, està posant a prova, mentre el món observa atònit, la noció de Steiner d’una Europa il·lustrada. La gestió maldestra del conflicte des del punt de vista dels drets humans, i la discordança entre Brussel·les i les capitals comunitàries està malbaratant la bona imatge d’Europa com espai d’integració i actor internacional. Primer, la laminació de Schengen amb la reimplantació de controls fronterers, i després, l’acord amb Turquia per deportar els immigrants arribats a Grècia. El prestigi guanyat fa quatre anys amb la consecució del Nobel de la pau s’està desintegrant a passes gegantines. Fa a penes uns dies, en ocasió de l’acte de lliurament del premi Carlemany atorgat per la UE al papa Francesc, el pontífex es demanà en el seu discurs davant dels principals líders comunitaris:\n“Què li ha passat a l’Europa de l’humanisme, la defensora dels drets humans,\nla democràcia i la llibertat?”\nEn aquest seu annus horribilis particular, els Vint-i-vuit estan confrontant un feix de seriosos problemes a banda de la crisi dels refugiats: el perill terrorista, les persistents vicissituds financeres a l’eurozona i el Grexit -que, sembla, pot tornar altre cop a l’agenda europea-, el rebuig d’àmplies capes de la població a les polítiques de retallades i austeritat, l’auge del discurs euroescèptic de l’extrema dreta i els populismes, el desafiament als valors democràtics a Polònia i Hongria, la progressiva orientació prorussa de Bulgària, Romania i Eslovàquia. És, però, el referèndum del dia 23 de juny i la potencial retirada del Regne Unit de la UE el que provoca més neguit entre els governs i les institucions europees. La patacada podria ser colossal. Els més optimistes sostenen que davant d’aquesta eventualitat el pragmatisme proverbial de la UE, del que ha fet gala tothora, trobaria fórmules noves per mantenir una relació fluïda amb els britànics i preservar els llaços econòmics i polítics. Tanmateix, el perjudici moral al projecte d’unitat europeu podria tenir conseqüències, a hores d’ara, imprevisibles.\nSom davant una cruïlla i el pronòstic és de canvi imminent. És elevat el risc de retrocés? Com ens afecten els aires nous que bufen des del continent? Poden la incertesa i la transformació resultar lesives al procés sobiranista o, contràriament, són una oportunitat per reafirmar davant les instàncies comunitàries les profundes conviccions europeistes de Catalunya? Podria un resultat favorable a la sortida britànica el dia 23 de juny impulsar un nou referèndum d’independència a Escòcia, i de retruc esperonar el procés independentista català?\nEl pes de la història a Europa és feixuc, com addueix amb erudició Steiner, però també, sovint, portador de bells auguris de progrés i millora. Amadeu Altafaj, representant permanent del govern de Catalunya davant la UE, ens ajudarà en l’intent de projectar una mirada catalana sobre l’afer i treure’n l’entrellat. Serà en el proper dinar-col·loqui Àgora de Sobirania i Justícia que tindrà lloc dilluns, 23 de maig a les 2 de la tarda, com d’habitud, al Saló dels Camps Elisis del restaurant Pomarada.\nL’esdeveniment comptarà també amb la participació de Francina Esteve, professora de dret internacional públic i dret de la UE (UdG), i membre del Consell Assessor per a la Transició Nacional (CATN); i l’assistència de Jordi Bacaria, director del Cidob; Marc Jeffery, responsable de coordinació i planificació estratègica de la Representació de la Comissió Europea a Barcelona; Eduard Sagarra, president de l’Associació per a les Nacions Unides; entre d’altres personalitats.\nSisplau fes-nos arribar la teva inscripció al correu-e alicia.casals@sij.cat\n14/05/2016 Isabel-Helena Martí\tBrèxit, Brussel·les, Dinars-col·loqui Àgora, Europa, Geopolítica.cat, George Steiner, Independència, Internacional, Referèndum, Sobirania i Justícia, Unió Europea\n← El repte d’explicar què passa a Catalunya a un públic anglosaxó\nRecursos dinar Àgora amb Amadeu Altafaj →


Maria Bel Llinàs: “A l’àrea de joventut se li ha de donar una volta” - Es Matzoc\nMaria Bel Llinàs Pastor (Artà, 1993). Llicenciada en Dret. És membre de les Joventuts Socialistes de Balears. Anava com a segona del PSOE a l’Ajuntament d’Artà. Actualment és la Regidora de Joventut i Sanitat i té com àmbits d’actuació municipal: Joventut, gestió de biblioteques, arxius i museus i sanitat. A més, treballa a la Delegació de Govern com a assessora.\nEl nou consistori ja ha començat a caminar. Tot i ser una continuació de l’anterior legislatura. Com valores aquests primers mesos?\nLa veritat és que els primers mesos es valoren bé perquè hi ha un gran enteniment entre els membres de l’equip de govern. Però si que es vera que crec que costa arrancar, perquè tot és nou. L’inici és posar-te al dia, i costa una mica, sobretot quan no hi tens una dedicació exclusiva.\nTambé són els primers teus dins l’Ajuntament. Què et va motivar entrar en política, i a més, anar com a segona del PSOE?\nLes eleccions passades ja vaig anar a llistes, però en una posició que no tenia possibilitats d’entrar. En aquestes darreres, un dia me vaig reunir amb en Manolo, i me va proposar es numero dos. Vaig tenir un temps per pensar-m’ho, ja que et canvia la vida. Entres a un lloc, que tot i que al poble no ho sigui tant, fas vida política. Al principi tot és nou, no saps molt bé com funciona tot. Però amb el dia a dia, d’estar amb gent que realment duu anys dins l’Ajuntament, com en Manolo, i la resta de membres del partit, com en Nofre, na Maria Francisca i na Paula, que sempre estan disposats a donar una mà, és tot més fàcil. A més, crec que tothom hauria de passar per l’Ajuntament almenys un parell de mesos. Perquè des de fora tot és molt fàcil, però una vegada dins, canvia tot moltissim. I quan hi ha una cosa sobre la taula, encara que ho vulguis fer, o la normativa diu una cosa, o el procediment és un altre, o no depèn de tu mateix, depèn d’altres institucions o administracions… Ho faries tot per ajudar, però hi ha coses que no estan al teu abast.\nVeig la política com a una cosa temporal\nQuè és el que et va fer acceptar la proposta d’en Manolo?\nVenc d’una família on el meu pare ha estat sempre dins la política, i a ca nostra sempre hem comentat tot el que envolta aquest món. A l’anterior legislatura, quan vaig anar a llistes, vaig acceptar per donar suport, ja que jo estava estudiant i no me podia comprometre. Tenia clar que fins que no acabés els estudis, no entraria en política, ja que veig la política com a una cosa temporal. Vaig pensar que me podia aportar coses molt bones i conèixer l’administració. I més fent feina per al poble, que no és tant la política, sinó que és una feina molt més propera amb les persones que coneixes.\nEts la Regidora de Sanitat i Joventut. Quines mesures s’implantaran en aquesta legislatura en l’àmbit de Sanitat?\nTreballam en rutes saludables i en que la gent tengui una bona alimentació. És un projecte on el centre de Salut hi està implicat. És una àrea amb pressupost limitat, i hi ha coses que m’agradaria fer però tota la despesa s’en va amb el personal. En relació a Sanitat també tenim el projecte del nou PAC. Sé que s’està fent feina perquè estigui lo abans possible, ja que és una necessitat, ja importantíssima i bàsica per al nostre poble.\nS’associa joventut amb ‘centre jove’ i això ha de canviar\nI pel que fa a l’àrea de Joventut?\nEn relació a joventut, que és la que em toca més d’aprop, tenia una cosa molt clara, i és que se li ha de donar una volta, ja que s’associa joventut amb ‘centre jove’. Que està molt bé el ‘centre jove’, però si ara mateix el ‘centre jove’ té una fama que no és la que ens agrada, s’ha de canviar. I com s’ha de canviar? Doncs jo crec que l’àrea de joventut, a part del centre jove també és moltes coses més. Ha de ser una ‘joventut’ amb un ‘oci’, ‘estudis’ i ‘formació’; en positiu sempre. Tenc una llista d’objectius que vull arribar a assolir, ja m’agradaria que fós enguany, però tot necessita el seu temps. I feim feina sobre ells i a poc a poc aniran mostrant canvis.\nQuè es necessita per repensar aquest concepte de ‘Joventut’?\nEn aquesta àrea, són els propis joves que també s’hi han d’implicar moltíssim. Fa molts anys, el ‘Centre Jove’ tenia una altra funció. Jo hi anava a fer els deures i tot! I un dels objectius, que no sé si serà possible, és poder fer una aula d’estudi al Centre Jove, amb uns horaris i un pressupost. No és el mateix que puguis tenir una aula tancada sense renou per poder estudiar, poder fer treballs en grup… A Artà hi falta un lloc així. La nostra biblioteca, per jo és fantàstica, però no hi ha un lloc on te puguis reunir amb els amics, exposar un ‘power point’ que s’ha de presentar…aquest tipus de coses ho hem d’encaminar un poc des d’aquesta àrea.\nMolts de joves es queixen dels horaris de biblioteca per estudiar…\nLa biblioteca compleix amb els horaris que marquen les directrius. Depèn del número d’habitants del municipi, la biblioteca ha de tenir oberta unes hores, i aquí es compleix. Però és cert que hi ha gent que està estudiant, no només estudiants que venen a casa per nadal, sinó també hi ha opositors, per exemple, que podrien anar a estudiar els dematins. Però tornam a passar per el mateix: necessitam un pressupost per poder posar una persona més. I l’Ajuntament ara mateix no el té, però ojalá en un futur ho poguem tenir.\nTenia clar que era molt difícil aconseguir l’escó, però vaig pensar que podia ser una bona experiència.\nI de l’Ajuntament al Congrés. Com va ser això d’anar a les llistes al Congrés dels Diputats? Hi veies opcions d’aconseguir l’escó?\nEl lloc número 4 de les llistes al Congrés del nostre partit, almenys les dues darreres campanyes, era de Joventuts Socialistes, i jo hi estic afiliada. I tenint en compte que jo era regidora a un Ajuntament, coneixia l’administració local i una mica l’administració estatal, i form part de la Comissió de les Joventuts com a secretària d’habitatge… el meu equip de Joventuts Socialistes, em va proposar. Tenia clar que era molt difícil, quasi impossible aconseguir l’escó, però vaig pensar que podia ser una bona experiència. És vera, que en algun moment les enquestes donaven 4 diputats, i tothom m’escrivia diguent-me que aniriem a Madrid. Hauria estat increïble, tant per al partit com per jo, però amb els peus enterra era molt difícil.\nQuè ha significat per tu? I de cara al futur, tornaries a unes llistes nacionals?\nM’ha donat a conèixer molta gent, que coneixia, però que ara he tractat en distàncies curtes. He pogut conèixer gent del partit molt vàlida. I tenc la sensació que tenim un gran equip. Es fa molta feina que des de fora no es veu ni es valora tant. Sempre s’està acostumat a dir que “els polítics no fan res”, però realment no és vera. Estas les 24 hores del dia, els 7 dies a la setmana connectat.\nNo depen de jo. Però si no hi cap circumstància especial, si que acceptaria. Estant a Madrid, tens una visió diferent. Sembla que la política estatal queda molt enfora, però tampoc tant. Moltes coses del municipi al final venen de l’estat. Si hagués pogut estar a Madrid poguent lluitar coses per Artà (i les Balears), doncs millor.\nCesk Freixas: “La meva manera de veure el món sempre...


Safari per Kenia i Tanzània\nComplet safari per Kenia i Tanzània en què descobrirem en profunditat Kenya i Tanzània, els seus diferents paisatges, tribus, cultures i fauna. El recorregut inclou tots els punts: Naironi, Samburu, Aberdare, Mont Kenia, Llac Nakuru, Masai Mara, Amboseli, Tarangire, Serengeti, Karatu, Ngorongoro i Kilimanjaro.\nViatge per Kenya i Tanzània, països que van ser, fa milers d'anys, el bressol de la humanitat, una oportunitat única per conèixer en el territori dels nostres ancestres. Des de les terres de Maasai Mara fins al Parc Nacional de Serengeti, el territori de pas de la gran migració de milers i milers d'animals.\nKenya pren el seu nom de la muntanya Kenya, el cim més alt de país, el nom significa "muntanya lluminosa" en una de les llengües locals. D'altra banda, Tanzània és el país més extens d'Àfrica oriental i en el territori es troba el sostre d'Àfrica, el Kilimanjaro, un volcà cobert de neu tot i trobar-se molt a prop de l'Equador.\nUs proposem un safari de quinze dies per aquests dos increïbles territoris al costat dels parcs nacionals més importants de cada país. Podrem anar a la recerca del lleopard entre els ramats de búfals del Serengeti o els lleons, elefants i girafes la Sabana de Maasai Mara. Tot això barrejat amb el somriure de la seva gent, les seves tradicions i el colorit dels seus teixits. Un viatge màgic per als nostres records.\nEl viatge inclou vols transcontinentals, 12 nits als hotels previstos o similars de l'itinerari, en règim d'allotjament i esmorzar a Nairobi i pensió completa durant el safari, Xofer / guia de parla hispana durant el safari, Transport en 4x4 amb finestra garantida i sostre abatible, Entrades als parcs, Aigua mineral en el vehicle durant el safari, dinar en restaurant Carnivore, barret de safari, saquet de cafè kenyà i Assegurançade viatge i Taxes aèries.\nSortides: Sortides de gener a desembre 2020\nPreu: Des de 4.899€\nDes de 4.899€


Benestar Social i Família lliura la Medalla Centenària a Manuela Blázquez\nquery_builder 10 setembre 2012 09:00\nManuela Blázquez rebrà la Medalla Centenària de Benestar Social i Família aquest dimecres. La directora dels Serveis Territorials del Departament a Barcelona, Carme Canela, li lliurarà la medalla. A l’acte, que se celebrarà a la Residència Berllor de Badalona, també hi assistiran l’alcalde del municipi, Xavier Garcia Albiol; amics i familiars de l’homenatjada, i la direcció i el personal del centre.\nManuela Blázquez García va néixer el 12 de setembre de 1912 a Quintana de la Serena (Badajoz). Es va casar en aquest poble i va tenir tres filles. L’any 53 la família es va traslladar a Barcelona per buscar feina. Un cop a Catalunya, va treballar de mestressa de casa i el seu marit va fer de pagès a Santa Coloma de Gramenet.\n11:00|Medalla centenària a la senyora Manuela Blàzquez.Residència Berllor. Passatge Marconi 10-12|Badalona (Barcelonès)\nLa directora dels Serveis Territorials de Benestar Social i Família a Barcelona, Carme Canela, lliurarà la Medalla Centenària del Departament a la senyora Manuela Blázquez.


Commemoració amb una conferència, una excursió a la Conca de Tremp i una exposició\nPresa de Talarn / Foto: ETSEA-UdL\nLa contaminació per nitrats de les aigües subterrànies centra la conferència amb la qual la Universitat de Lleida (UdL) commemora enguany el Dia Mundial de l'Aigua. La cap del Departament de Coordinació Hidrogeològica de l'Agència Catalana de l'Aigua (ACA), Mireia Iglesias Carreras, parlarà de les àrees vulnerables i el protocol de pràctiques agrícoles per reduir la presència de compostos nitrogenats als aqüífers. El programa es completa amb una excursió a la Conca de Tremp, que ja té les places pràcticament exhaurides, i una exposició a la biblioteca de l'Escola Tècnica Superior d'Enginyeria Agrària (ETSEA).\nLa xerrada de Mireia Iglesias està prevista per aquest dimarts, 22 de març, a partir de les 12.30h a la Sala de Juntes del 2on pis de la Facultat de Lletres, a l'edifici del Rectorat. La responsable de l'ACA parlarà sobre els nitrats a les aigües subterrànies, element contaminant que, per prescripció de la Unió Europea, és a la llista de prioritaris per controlar la seua concentració a les aigües subterrànies.\nDissabte, 26 de març, tindrà lloc una ruta per explicar els principis de funcionament de l'aqüífer principal de la Conca de Tremp-Isona, constituït pel gres d'Areny (Cretàcic superior), i descobrir les seues manifestacions físiques que es poden observar sobre el terreny. L'excursió inclou parades al pou surgent de Conques, l'estany de Basturs, la presa de Talarn, el congost i l'embasament de Terradets i el forat de l'or, a Camarasa.\nLa biblioteca de l'ETSEA participa dels actes de celebració del dia Mundial de l'aigua amb una exposició a la planta baixa de l'equipament que es podrà veure del 22 al 29 de març. Inclou equips i aparells de mesura de variables hidrològiques i de qualitat de les aigües com un velocímetre d'hèlix, un hexacòpter, o un potenciòmetre. També ha preparat una biblioguia de recursos sobre les aigües subterrànies.\nLes activitats, organitzades pel departament de Ciències del Sòl i Medi Ambient i el grup de recerca de Dinàmica Fluvial de la UdL, s'emmarquen en l'Hidrogeodia coordinat a nivell de tot l'Estat pel grup espanyol de l'Associació Internacional d'Hidrogeòlegs.\nGuia de l'excursió a la Conca de Tremp-Isona\nResum de l'evolució de les concentracions de nitrats a les zones vulnerables de Catalunya (ACA)


L’organització elogia el comportament cívic dels vistants\nLa nova etapa del Festival de Llegendes tousenc, ara anomenat DeLlegendes, ha tingut un primer any immillorable fins i tot en les circumstàncies actuals. Els espectacles van aconseguir un 95% d'ocupació.\nEl DeLlegendes va reunir més d'un miler de visitants aquest cap de setmana, malgrat les restriccions que s'han pres a causa de la COVID-19. El codirector de la cita, Víctor Borràs, reconeixia a l'ACN que "ens hem hagut de reinventar per poder tirar endavant la mostra, implantant limitacions d'aforament, programant més passis, i establint la venda d'entrades anticipada per a tots els muntatges". "Ha valgut la pena", apunta Borràs, "és una prova que la cultura continua".\nEl plat fort va ser l'Apagada, reformulada per adaptar-se a la situació actual. El circuit de llegendes pel Castell de Tous va ser l'altra gran atracció, combinant teatre, titelles, música, narració i dansa. La xifra és molt inferior a d'altres edicions, quan el nombre de visitants rondava les 4.000 persones, els responsables del festival asseguren però que ha estat un èxit perquè fa uns mesos ni tan sols se sabia si podria fer-se. "Hem fet un festival molt diferent al qual estàvem acostumats", reconeix Borràs.\nEls muntatges es van preveure a l'aire lliure i "no s'ha pogut fer el tradicional mercat d'artesans. Una altre dels grans canvis d'aquest 2020 ha estat el format de l'Apagada, que és el principal reclam de la mostra. És una proposta itinerant i es fan grups d'unes 40 persones". L'Apagada va ser estàtica i més convencional. Considera que el poble s'ha bolcat per fer-lo possible: "Hem fet un festival alternatiu perquè ara més que mai les alternatives són necessàries". Destaca la bona predisposició dels espectadors:"no ha estat gens difícil que tothom complís amb les mesures de seguretat perquè la gent està molt conscienciada".\nEn aquest mateix sentit s'expressen la Cristina Vidal i el Jordi Pijoan, dos dels 160 voluntaris que aquest 2020 participen en la mostra. Han assegurat que els visitants han seguit totes les indicacions de forma endreçada i tranquil·la. En total s'han vist una vintena d'espectacles professionals de companyies d'arreu del territori català. Entre les propostes que han tingut una millor acollida, ha destacat el circuit de llegendes al castell, que ha integrat cinc espectacles diferents les tardes de dissabte i diumenge amb quatre representacions cada dia. Algunes d'aquestes són 'El meu amic Brutus" de la companyia del píncep Totilau; 'El bavastell antic' de Galiot Teatre; 'El Far de Sant Sebastià" de Titelles Vergès; la proposta 'Ora Pro Nobis' de Tarta Relena; o el projecte de dansa 'D'ona d'aigua' de les Trementines.\n7 de juliol 2020.14:04h\nFa de bon sentir el ressorgiment de la cultura (i per suposat valorar notícies positives i les persones que voluntàriament les fan possibles)\n3 Cascades d'aigua a Montserrat 3898 lectures


El Govern tanca un acord amb Ryanair per als pròxims cinc anys als aeroports de Girona i Reus - Garrotxa Digital\nComentaris tancats a El Govern tanca un acord amb Ryanair per als pròxims cinc anys als aeroports de Girona i Reus\nACN/OTV.- El Govern i la companyia Ryanair han arribat a un acord per recuperar rutes, tràfic i llocs de treball a l’aeroport de Reus i sumar nous trajectes des de l’aeroport de Girona a partir de l’abril 2012 i per als pròxims cinc anys, una informació que ja avançava Olot Televisió aquesta setmana. L’aerolínia ha confirmat l’acord a través d’un comunicat després de “mesos de difícils negociacions” i calcula que permetrà incrementar el tràfic a Girona passant dels dos milions de passatgers anuals fins als tres milions de passatgers transcorreguts en els dotze primers mesos de l’acord. A Reus, Ryanair preveu incrementar el tràfic a 500.000 passatgers cada any i donar feina a unes 500 persones.\nEl conseller de Territori i Sostenibilitat, Lluís Recoder, confirmarà aquest dimecres al migdia en roda de premsa l’acord per cinc anys entre l’aerolínia i la Generalitat després de mesos de negociacions.\nRyanair, però, ha condicionat l’acord a què Aena “clarifiqui els costos aeroportuaris que aplicarà a partir del 2012 a Girona i Reus” i diu que si l’ens incrementa les seves “ja elevades taxes” en aquests dos aeroports es trencarà l’acord entre les dues parts. En aquest cas, l’aerolínia ja ha deixat clar que optarà per instal·lacions on els costos operatius siguin més baixos.\n“Si Aena confirma que no es produiran increments de despeses a Girona i Reus el 2012, aleshores Ryanair ratificarà el projecte d’acord i els plans de creixement a Girona i Reus seran una realitat”, conclou el comunicat de l’aerolínia.\nAmb el nou acord per als pròxims cinc anys, Ryanair calcula que el tràfic de passatgers a Girona i s’incrementarà de dos a tres milions de passatgers durant els primers dotze mesos, mentre que a Reus es recuperaran les rutes, el tràfic i els llocs de treball, uns 500, a partir de l’abril del 2012 i el tràficn augmentarà a 500.000 viatgers.\nOlot Televisió emet, avui, el debat electoral amb els cinc candidats per Girona\nEl Club Bàsquet Olot obre les portes als més petits\nLa nau d’Embotits Turon reprendrà l’activitat d’aquí a un mes. Així ho ha confirmat a Olot Televisió l’empresa Embotits Collell, que s’ha adjudicat la producció. Olot Televisió ha accedit a l’interior de Turon, i ha pogut comprovar que la posada…\nEls propietaris de vehicles amb combustible dièsel s’hauran adonat que el preu d’aquest carburant està per sobre de la gasolina. Aquesta tendència s’ha notat més durant els últims mesos. Els motius són diversos però el principal és que cada vegada…\nL’IPC s’apuja set dècimes a l’octubre a Girona i deixa una inflació del 3,1%, dues dècimes més baixa que el setembre\nACN.- Els preus de l'octubre s'han apujat a Girona set dècimes en relació amb el setembre i han fixat una taxa interanual del 3,1%, dues dècimes més baixa que la registrada el mes anterior, segons l'Institut d'Estadística espanyol. En el conjunt de Catalunya…


Adriana Amado. Política pop – Josep Burgaya\n04/07/2016 per Josep Burgaya, posted in Recomanacions\nLa política sempre ha necessitat un bon plantejament comunicatiu, però els darrers temps s’ha convertit gairebé de manera exclusiva en comunicació, mentre que governar és allò que es fa en les estones lliures que permet l’agenda comunicativa. Entre els lidera polítics s’ha imposat la idea -més aviat entre els seus responsables de màrqueting- que comunicar va per davant i està molt per sobre de gestionar. Així, la seva agenda es programa en funció d’aparicions televisives i només s’utilitzen frases que funcionin com a eslògans i així puguin esdevenir titulars de premsa i, sobretot, tuïts. Així mateix, entre polítics i periodistes es crea un microclima que fa pensar ambdós que no hi ha realitat fora dels mitjans. De vegades, però, hi ha sorpreses com les que s’acaben de viure amb el Brexit britànic o bé el resultat de les eleccions espanyoles, s’evidencia que no és ben bé el mateix l’opinió publicada que l’opinió pública. En un món sense feina, o amb feina precària, la política s’ha convertit en el terreny compensador de la màgia i de l’espectacle. Se segueix prometent que es crearan llocs de treball per a tots, quan tothom sap que això ni serà així ni tan sols és possible. Convertida bàsicament en televidència, la política no s’hauria de sorprendre que l’elector utilitzi el vot no com la manifestació de una ideologia, sinó que ho fa en funció d’un estat d’ànim. Es tracta de votar com qui fa zàping.\nAdriana Amado és professora universitària i experta en comunicació pública a l’Argentina. A Política pop. De líderes populistas a telepredicadores (Ariel, 2016), conceptualitza un comportament polític en les últimes dècades consistent en convertir el lideratge en espectacle i qualsevol projecte polític en bàsicament un projecte comunicatiu. Una forma de fer campanyes polítiques i de governar que es va encunyar a la Itàlia de Silvio Berlusconi, però que ha tingut al continent llatinoamericà els seus productes més acabats, ja sigui en l’Argentina de Cristina Fernández de Kirchner, en la Veneçuela d’Hugo Chávez, el l’Equador de Correa, en la Colòmbia d’Uribe o la Bolívia d’Evo Morales. Dirigents contemporanis que son fills de la cultura pop, d’un estil heretat de l’audiovisual, l’entreteniment i el culte a la celebritat. Ja no es plantegen propostes polítiques específiques, ni es debat sobre projectes diferenciats. Es tracta de manllevar el melodrama com la clau de la lluita política, apel·lar a la metàfora del superheroi i a la popularitzada cultura de consum. El president, si vol ser-ho, s’ha de convertir en una celebrity de presència continuada i que aporti elements nous i originals a l’espectacle. Un món basat en “la construcció dels esdeveniments”, on no hi ha notícia més enllà de la seva construcció. Un contínuum de campanya permanent, on la redundància i la sobreinformació posa en un mateix pla el que és rellevant amb el què és intranscendent. Política “líquida” per a temps líquids.\nPrevious postEl vot de la por\nNext postEl factor Fernández


Arxius de Salut - Dona Secret\nNoelia Farías\t 3 set. 2021\nDesprés d’unes merescudes vacances d’estiu toca tornar a la feina i reprendre la rutina. Si t’està costant una miqueta reprendre el ritme del dia a dia i et sents sense energia, atabalat o no pots amb l’activitat diària, no et preocupis, no…\nEmma Roch\t 19 juny 2021\nAra posem els nostres ulls en altres models: ara, l'objectiu d'algunes persones és semblar-se a la seva millor selfie, aquell que només s'aconsegueix després amb diversos filtres i, que pot distar molt de l'aspecte real.\nEl consell i l’atenció personalitzada, basades en l’excel·lència, són el futur de la farmàcia, un sector que no està exempt dels canvis impulsats per les noves tecnologies i la globalització.\nAmb més de 15 anys d'experiència en el sector veterinari, la Jael Pozo, llicenciada en Medicina Veterinària, i la seva germana, la Rebeca Roger, fisioterapeuta especialitzada en fisioteràpia canina, estan al capdavant de la clínica…\nEts de les quals es mosseguen les ungles de manera constant i compulsiva? Si bé és un hàbit molt comú entre els nens, l’onicofàgia, nom amb el qual es coneix la mania de menjar-se les ungles, és recurrent en algunes persones adultes, tant…


Vettel ja no pot igualar el rècord de victòries en un mateix any de Schumacher\nL'alemany de Red Bull ha hagut d'abandonar al Gran Premi d'Abu Dhabi per una punxada i ja no podrà igualar aquest any el rècord de victòries (14) en una mateixa temporada que té des de 2004 el seu compatriota Michael Schumacher\nEFE Barcelona Actualitzada el 13/11/2011 14:38\n260x366 Sebastian Vettel ha punxat la roda posterior dreta del seu monoplaça. / JUMANA EL HELOUEH / REUTERS Sebastian Vettel ha punxat la roda posterior dreta del seu monoplaça. / JUMANA EL HELOUEH / REUTERS\nL'alemany Sebastian Vettel (Red Bull), que ha hagut d'abandonar el Gran Premi d'Abu Dhabi al patir una punxada durant la primera volta, ja no podrà igualar aquest any el rècord de victòries en una mateixa temporada.\nVettel ha aconseguit aquest any onze triomfs, pel que es troba a dos de la plusmarca absoluta que, amb tretze, té des de 2004 el seu compatriota Michael Schumacher.\nPer poder arribar al kaiser Vettel necessitava guanyar les dues últimes cites, Abu Dhabi i Brasil. Si d'aquí a dues setmanes guanya a Sao Paulo, l'alemany es quedarà a un triomf del rècord del seu compatriota.\nEl pilot de Red Bull va igualar aquest dissabte el rècord de poles en una mateixa temporada en sumar la número 14, les mateixes que el britànic Nigel Mansell, que posseïa aquesta plusmarca en solitari des de 1992.\nAl circuit de Yas Marina, Seb Vettel ha sortit des de la pole i s'ha mantingut primer a l'arrencada, però en arribar a la primera sèrie de corbes ha perdut el control del seu monoplaça a causa d'un punxada a la roda posterior dreta.\nL'alemany ha pogut tornar, amb prou feines, al box. Però allà els mecànics no li han pogut canviar la roda, ja que la llanta s'havia deformat. Així, el campió del Món no ha pogut tornar a la pista i s'ha vist obligat a abandonar.\nVettel no abandonava una cursa des del Gran Premi de Corea de 2010, en aquella ocasió per una avaria al motor. La seva última retirada per accident va ser a Turquia l'any passat.\nL'alemany feia 19 carreres consecutives que creuava la línia de meta. En aquest període ha guanyat tretze proves.\nHamilton aprofita que Vettel es retira per sumar el seu tercer triomf de l'any